CELEX: 32016R1184
Language: hr
Date: 2016-07-18
Title: Uredba Vijeća (EU) 2016/1184 od 18. srpnja 2016. o izmjeni Uredbe (EU) 2015/2265 o otvaranju autonomnih carinskih kvota Unije za određene proizvode ribarstva za razdoblje od 2016. do 2018. i upravljanju njima

21.7.2016   
            
            
               HR
            
            
               Službeni list Europske unije
            
            
               L 196/1
            
         UREDBA VIJEĆA (EU) 2016/1184
   od 18. srpnja 2016.
   o izmjeni Uredbe (EU) 2015/2265 o otvaranju autonomnih carinskih kvota Unije za određene proizvode ribarstva za razdoblje od 2016. do 2018. i upravljanju njima
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 31.,
   uzimajući u obzir prijedlog Europske komisije,
   budući da:
   
               (1)
            
            
               Uredbom Vijeća (EU) 2015/2265 (1) otvorene su autonomne carinske kvote Unije za određene proizvode ribarstva za razdoblje od 2016. do 2018. i predviđeno je upravljanje njima. Za svaku carinsku kvotu određeni su primjereni obujmi kako bi se osigurala odgovarajuća opskrba industrije Unije za razdoblje od 2016. do 2018.
            
         
               (2)
            
            
               U trećem stavku bilješke 2. Priloga Uredbi (EU) 2015/2265 opisani su postupci prerade za koje se mogu koristiti određene carinske kvote. Tim stavkom među postupcima koji ispunjuju uvjete za carinsku kvotu pod rednim brojem 09.2760 u pogledu zamrznutog oslića i rožnatog hulja nije obuhvaćeno rezanje na komade.
            
         
               (3)
            
            
               Radi korištenja te carinske kvote primjereno je u postupke koji ispunjuju uvjete za carinsku kvotu uvrstiti rezanje na komade.
            
         
               (4)
            
            
               Uredbu (EU) 2015/2265 trebalo bi stoga na odgovarajući način izmijeniti.
            
         
               (5)
            
            
               Razdoblje tijekom kojeg se primjenjuju kvote otvorene Uredbom (EU) 2015/2265 traje od 1. siječnja do 31. prosinca 2016. Budući da je potrebno osigurati jednako postupanje prema gospodarskim subjektima, ova Uredba trebala bi se primjenjivati retroaktivno s učinkom od 1. siječnja 2016.,
            
         DONIJELO JE OVU UREDBU:
   Članak 1.
   U trećem stavku bilješke 2. Priloga Uredbi (EU) 2015/2265 umeće se sljedeća alineja:
   
      
                  „—
               
               
                  rezanje na komade za materijale pod oznakama KN ex 0303 66 11, 0303 66 12, 0303 66 13, 0303 66 19, 0303 89 70, 0303 89 90”.
               
            
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 1. siječnja 2016.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. srpnja 2016.
      
         
            Za Vijeće
         
         
            Predsjednica
         
         G. MATEČNÁ
      
   
   
      (1)  Uredba Vijeća (EU) 2015/2265 od 7. prosinca 2015. o otvaranju autonomnih carinskih kvota Unije za određene proizvode ribarstva za razdoblje od 2016. do 2018. i upravljanju njima (SL L 322, 8.12.2015., str. 4.).